
                           GRAD ZAGREB

GRADSKA ČETVRT TREŠNJEVKA - SJEVER

                    Vijeće Mjesnog odbora 

                                 Ciglenica
KLASA: 026-02/21-002/1669

URBROJ: 251-06-11-1602-21-3

Zagreb, 11. listopada 2021.

Z A P I S N I K

s 5. sjednice Vijeća Mjesnog odbora Ciglenica, održane 11. listopada 2021. s početkom u 18.00 sati, u prostoru Mjesne samouprave Ciglenica, Selska cesta 44.
Nazočni članovi Vijeća: Maja Šćukanec, Marina Milić Babić, Sanja Tonković, Hrvoje Skejić, Goran Štefek, Siniša Bijelić.
Nenazočni članovi Vijeća:  Krešimir Pintarić.
Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje zapisnik s 4. sjednice na verifikaciju. Otvara raspravu. Zaključuje raspravu. Budući da nije bilo primjedaba na zapisnik, daje isti na verifikaciju.

Vijeće Mjesnog odbora Ciglenica JEDNOGLASNO prihvaća tekst zapisnika s 4. sjednice. 
Predsjednica Maja Šćukanec predlaže i daje na glasanje slijedeći
DNEVNI RED
1. Prijedlog zaključka o postavljanju uzdignutih pješačkih ploha u Zagorskoj ulici

2. Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2022. godinu

3. Prijedlog zaključka o postavljanju uspornika u Hruševečkoj ulici ispred k.br. 18

4. Prijedlog zaključka o vraćanju nadstrešnice na autobusnom stajalištu u Zagorskoj ulici, stanica Desinička, ZET linija 118

5. Prijedlozi zaključaka za povremeno korištenje prostora Mjesne samouprave Ciglenica

6. Prijedlog zaključka o asfaltiranju platoa nadstrešnice na autobusnom stajalištu u Zagorskoj ulici, stanica Selska, ZET linija 118

7. Pitanja, prijedlozi i obavijesti

koji je prihvaćen JEDNOGLASNO 
Ad 1. Prijedlog zaključka postavljanje uzdignutih pješačkih ploha u Zagorskoj ulici
Predsjednica izvješćuje o materijalima. Zbog ugroze pješaka u prometu prilikom prelaska kolnika na pješačkim prijelazima na Zagorskoj ulici, zbog vozila koja prometuju Zagorskom ulicom neprilagođenom brzinom, nepoštivanja prometnih pravila vozača koji ne žele propustiti pješaka prilikom prelaska kolnika na pješačkom prijelazu unatoč vertikalnoj i horizontalnoj signalizaciji koja ukazuje na pješačke prijelaze, Vijeće Mjesnog odbora Ciglenica traži postavljanje uzdignutih pješačkih ploha na Zagorskoj ulici kako bi se osigurala sigurnost pješaka u prometu, na mjestima:
· pješački prijelaz na Zagorskoj ulici ispred Hokejskog centra

· pješački prijelaz na Zagorskoj ulici ispred Konzuma

· pješački prijelaz na Zagorskoj ulici ispred k.br.74 

 Predsjednica otvara raspravu.U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 2. Prijedlog zaključka o akcijama za Plan komunalnih aktivnosti Gradske četvrti Trešnjevka-sjever za 2022.
Predsjednica izvješćuje o materijalima. Otvara raspravu. U raspravi sudjeluju svi prisutni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 3. Prijedlog zaključka o postavljanju uspornika u Hruševečkoj ulici ispred k.br. 18
Predsjednica izvješćuje o materijalima. Na zahtjev stanara Hruševečke ulice traži se postavljanje uspornika radi usporavanja prometa u toj ulici.
Predsjednica otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
(u privitku)

Ad 4.  Prijedlog zaključka o vraćanju nadstrešnice na autobusnom stajalištu u Zagorskoj ulici, stanica Desinička, ZET linija 118

Predsjednica izvješćuje o materijalima. Zbog prometne nesreće koja se dogodila 22. 06. 2021. godine prijašnja nadstrešnica je u potpunosti uništena i morala je biti uklonjena. Naselje trenutno na tom stajalištu nema više nadstrešnicu. Stoga Vijeće Mjesnog odbora Ciglenica traži vraćanje nadstrešnice na tom autobusnom stajalištu.
Predsjednica otvara raspravu. U raspravi sudjeluju svi prisutni članovi Vijeća. Zatvara raspravu.

Vijeće Mjesnog odbora Ciglenica JEDNOGLASNO donosi 

                                                                ZAKLJUČAK
 (u privitku)

Ad 5. Prijedlozi zaključaka za povremeno korištenje prostora Mjesnog odbora Ciglenica
Predsjednica izvješćuje o materijalima. Otvara raspravu. U raspravi sudjeluju svi prisutni članovi Vijeća. Zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČKE
(u privitku, 3 kom.)

Ad 6. Prijedlog zaključka o asfaltiranju platoa nadstrešnice na autobusnom stajalištu u Zagorskoj ulici, stanica Selska, ZET linija 118

Predsjednica izvješćuje o materijalima. Na platou nadstrešnice autobusnog stajališta nedostaje dio asfalta. Stoga Vijeće Mjesnog odbora Ciglenica traži asfaltiranje dijela koji nedostaje, radi sigurnosti građana koji čekaju autobus na tom stajalištu i pješaka koji prolaze. 
Predsjednica otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK

(u privitku)
Ad 8. Pitanja, prijedlozi i obavijesti
Predsjednica Vijeća Mjesnog odbora Ciglenica Maja Šćukanec obavijestila je članove Vijeća o pristiglim upitima i prijedlozima građana.
Predsjednica Vijeća izvijestila je članove Vijeća o sastanku sa organizatorima Malonogometnog turnira „Mario Babić“.

Članovi Vijeća razgovarali su o pronalaženju adekvatnog prostora u vlasništvu Grada Zagreba za prostor Mjesnog odbora Ciglenica.
Potpredsjednica Vijeća Marina Milić Babić traži na uvid prometnu studiju za Trešnjevku Sjever i prometnu studiju za Ciglenicu.  Također  traži da se ispita koji se prostori u vlasništvu Grada Zagreba nalaze na području Mjesnog odbora Ciglenica.

Sjednica Vijeća završila je u 19.00  sati.
Predsjednica Vijeća Mjesnog odbora     Ciglenica

                                                                                                          Maja Šćukanec, v. r. 
